open-index/open-wikipedia-markdown huggingface dataset:
Kölsch (Sproch)

**Kölsch** is a Variantn vom  Ripuarischn. Innahoib vo dea Dialektgruppm weads vo de moastn Leit gredt. Kölsch wead z Köln und in da Umgebung gredt.

Kölsch is mitm Rheinmaasländischn und Moselfränkischn vawandt. Es is a Bindeglied zwischn de Gruppn. Nebman Deitschn und Ripuarischen, hod Kölsch bsondan Bezug zum Niadadeitschn, Mittlhochdeitschn, Holländischn, Englischn, Franzesischn und Pfäizischn.

As Kölsche liegt sidle vo da *Maken-Machen-Linie* (Bernrather Linie), neadle vo da *Das-dat-Linie*, neadle vo da *Dorf-Dorp-Linie* und westle vo da *Einheitsplurallinie*.

As Kölsch is ziemle genau festglegt, es gibt regional und sozial gsegn nua a boa Variantn in da Lexik und da Aussproch.

## Literatua

* Fritz Hoenig: *Wörterbuch der Kölner Mundart. Nach der Erstausgabe von 1877.* J.P. Bachem Verlag, Köln 1952.
* Georg Heike: *Zur Phonologie der Stadtkölner Mundart.* Marburg 1964. (Deutsche Dialektgeographie Band 57)
* Martin Hirschberg, Klaus Hochhaus: *Kölsch för anzelore.* Lütgen, Frechen 1990, ISBN 3-9802573-0-4.
* Adam Wrede: *Neuer Kölnischer Sprachschatz.* 3 Bände. 12. Auflage. Greven Verlag, Köln 1999, ISBN 3-7743-0243-X.
* Alice Tiling-Herrwegen: *De kölsche Sproch.* Kurzgrammatik Kölsch-Deutsch. 1. Auflage. J.P. Bachem Verlag, Köln 2002, ISBN 3-7616-1604-X.
* Christa Bhatt: *Kölsche Schreibregeln.* 1. Auflage. J.P Bachem Verlag, Köln 2002, ISBN 3-7616-1605-8.
* Helga Resch, Tobias Bungter: *Sprachführer Kölsch.* (mit ana CD vom Tommy Engel vortrogn). 1. Auflage. Verlag Kiepenheuer & Witsch, Köln 2004, ISBN 3-462-03557-6.
* Helga Resch, Tobias Bungter: *Sprachführer Kölsch 2 – für Fortgeschrittene.* (mit ana CD vom Tommy Engel vortrogn). 1. Auflage. Verlag Kiepenheuer & Witsch, Köln 2005, ISBN 3-462-03591-6.
* Christa Bhatt, Alice Herrwegen: *Das Kölsche Wörterbuch.* 2. Auflage. J.P. Bachem Verlag, Köln 2005, ISBN 3-7616-1942-1.
* Peter Caspers: *Op Kölsch – Das Wörterbuch Kölsch-Hochdeutsch, Hochdeutsch-Kölsch.* Greven Verlag, Köln 2006, ISBN 3-7743-0380-0.
* Alice Herrwegen: *Mer liere Kölsch – ävver höösch*. J.P. Bachem Verlag, Köln 2008, ISBN 978-3-7616-2201-8.
* Margarete Flimm, Florian Wollenschein: *Wörterbuch der kölschen Mundart. Kölsch-Deutsch Deutsch-Kölsch.* Books on Demand, Norderstedt 2011, ISBN 978-3-8448-0659-5.

## Im Netz

* Kölsches Tonbeispui vo da Sprochabteilung am *Institut für Landeskunde und Regionalgeschichte* beim *Landschaftsverband Rheinland*

* Akademie för uns kölsche Sproch (met ePostkarten)
* Info vom Reinhard Kaaden, unta andam Weatabiacha
* Deitsch-Kölsch-Ibasetza
* Wörterbuch Kölsch-Deutsch und Deutsch-Kölsch
* Heaprob in Kölsch und Vagleich mit andan Germanischn Sprochn
* Swadesh-Listn fia a boa Germanische Sprochn, drunta Kölsch
Bundesstroß 20

De **Bundesstroß 20** (Obkiazung **B 20**) liegt im sidestlichn Tei vo Bayern und fiad teiweis grenzno vo Siid af Noad.

De B 20 wead vo de LKWs oft ois Oitanativn zua A8/9 gnutzt. An da Zejstej Laffa san scho 2010 10.928 Kfz/24&nbsp;h eafosst worn, davo worn 11 % LKWs.

## Schau aa
* Listn vo de Bundesstroßn in Deitschland

## Im Netz

## Beleg
Bundesstroß 21

De **Bundesstroß 21** (Obkiazung: **B 21**) is a 22&nbsp;km longe deitsche Bundesstroß im Landkroas Berchtsgoana Land in Bayern. Se wead a ois gloans deitschs Eck bezeichnet.

## Gschicht

De heitige B 21 is bis Ende da 1940ga Joa ois B 31 bezeichnet woan. Da Grund dafia woa, dass in da Zeit vom Drittn Reich de Reichsstroß 31 vo Lindau, weida üba Bregenz, Fejdkirch, Innschbrugg, Sankt Johann in Tiroi, Reichahoi und Soizburg noch Linz gfiad woan is. De Reichsstroß 21 dageng is auf ästareichischn Gebiet vo Lofa übad Großglockner-Stroß und Lienz in Osttiroi zua italenischn Grenz valafa. Wei de Nr. 21 nachm Griag wieda frei woa, hods de heidige B 21 griagd.

## Schausd aa
* Listn vo de Bundesstroßn in Deitschland
Listn vo de Bundesstroßn in Deitschland

Des is a Listn mid de deitschn Bundesstroßn.

De Gschicht und de **Systematik vo da Nummariarung** findsd im Artikl Bundesstroß.

Tabejarisch afgfiahd san de Obkiazunga. Fejnde Numman beziang se in da Regl af Stroßn, de heid nimma in Deitschland lieng, oda af Stroßn, de no ned baud woan san.

## Foablegend

## Listn vo de Bundesstroßn

### B&nbsp;1 – B&nbsp;100

### B&nbsp;101 – B&nbsp;200

De Numman 101 bis 200 san nimma olle vagem. De Numman **123 bis **125** und **158** bis **165** bezeichnedn [[Ehemoiige Reichsstroßn in Hintapomman|Reichsstroßn in Hinterpomman]], de Numman **126** bis **144*' bezeichnedn [[Ehemoiige Reichsstroßn in Ostbreissn|Reichsstroßn in Ostbreissn]].



=== B&nbsp;201 – B&nbsp;300 ===



=== B&nbsp;301 – B&nbsp;400 ===



=== B&nbsp;401 – B&nbsp;500 ===


=== B&nbsp;501 – B&nbsp;588 ===

588 is de häxde bishea vagemne Bundesstroßnnumma.



=== B&nbsp;611 ===

A Bundesstroß 611 is momentan in Planung.



=== B&nbsp;999 ===

Unta da Numma 999 wean monchmoi neie Bundesstroßn pland, bevoa eana endguitige Numma feststähd.



=== B&nbsp;E – B&nbsp;Z ===

De Numman *E* bis *Z'' bezeichnedn Easotz-Bundesstroßn in Westberlin.

## Schau aa

* Listn vo de Bundesautobohna in Deitschland
* Listn vo de Eiropastroßn
Bundesstroß 299

D**'Bundesstroß 299** (kurz **B 299** oda ugs. *d'Zwoahundatneinaneinzga*) is a deitsche Bundesstroß in Bayern.

D'B 299 geihd vu Ajtnmack an da Ajz iwa Landshoud, durch'n Naturpark Ajtmühdoi nauch Neimack in da Owapfajz und Amberg und fihrt bei Fajknberg in d'A 93.

Daj Streck valafft ned allerwei ajs B 299. Zwischn Fajknberg und Wiesau werd s' vu da Bundesaudobahn 93 ersetzt.

Ab da Anschlussstöi Wiesau geihd d'B 299 weider bis zu da tschechischn Grenz bei Wajdsassn.

## Weidalesn
Listn vo de Bundesstroßn in Deitschland
Absberg

**Absberg** is a Moakt in Middlfrankn. Ois Teil vo da Region Frankn liegt er net im boarischn Sprachraum, sundan in dera Gengad werd fränkisch gredt. Da Ort ghert zum Landkroas Weißenburg-Gunzenhausen und aa Mitglied vo da Vawoitungsgmoaschoft Gunzenhausen.

## Eadkund

Absberg liegt in da Region Westmiddlfrankn.
Mit da Errichtung vom Fränkischn Seenland is de zwischn dem Kloanen Brombachsee und Igelsbachsee auf 768&nbsp;m Hech glenge Gmoa touristisch interessant worn. Es existian de foigendn Gemarkunga: Absberg, Kalbensteinberg, Igelsbach

## Gschicht

Absberg ghert noch dem Aussterben da Familie vo Absberg, Stammsitz is de abgangene Burg Absberg, zum Deitschen Orden. Mit da Rheinbundakte 1806 kimmt da Ort zum Kinereich Bayern. Er war a vo Preißn 1796 bsetztes Amt da Kommende Ellingen vom Deitschn Orden, des mit dem Fiarstntum Ansbach im Vertrag vo Paris (Feba 1806) duach Dausch zu Bayern keema is. De Rechte vom Deitschen Ordn san 1806 vo Bayern sequestriert worn, obwoi sei Aufhebung de jure eascht 1809 stattgfundn hot.

### Eihwohnaentwicklung

Auf dem Gebiet vom Markt san 1970 1224, 1987 1179 und im Joar 2000 1289 Eihwohna zäit worn.

## Politik

De Gmoasteiaeinahma warn im Joar 1999 umgrechnet 457.000 Euro, davo warn de Gwerbesteiaeinahma (netto) umgrechnet 33.000 Euro.

### Wappn

In da Wappnbeschreibung hoaßts: In suiber üba schwarzem Dreiberg a eingeschweifter roata Sparren.

## Ökonomie und Infrastruktur

### Wiatschoft mitsamt Land- und Forstwiatschoft

Es hot 1998 im Bereich vo da Land- und Forstwiatschoft, im produzierenden Gwerbe 62 und im Bereich Handel und Vakeah Beschäftigte am Arbatsort. In sunstige Wiatschoftsbereiche warn 236 Leit am Arbatsort beschäftigt. Beschäftigte am Wohnort warns insgesamt 375. Im verarbatenden Gwerbe und aa im Bergbau und in da Gewinnung vo Stoana und Erdn warns koane, auf'm Bau sechs Betriebe gem. Außerdem warns im Joar 1999 54 Bauanhöf mit a landwiatschoftlich gnutzten Flächn vo 772 Hektar. Davo warn 475 Hektar Ackaflächn und 287 Hektar Wiesn.

### Buidung

* Kindagärtn: 50 Kindagartnplätz mit 45 Kinda
* Regens-Wagner-Stiftung

## Buam und Dechta vo da Gmoa

* Matthias Ehrenfried (1871–1948), Bischof vo Würzburg
* Reinhold Tiling (1893–1933), deitscha Ingenieur, Pilot und Raketnpionier

## Im Netz

* Absberg
*
Oxla

**Oxla** (amtli: **Achslach**) is a Gmoa in Niedabayern. Sie zejt zum boarischn Sprachraum und is Tei vom Landkroas Reng und aa Mitglied vo da Vawoitungsgmoaschoft Ruhmannsfelden.

## Eadkund

### Geografische Lagn

Oxla liegt in da Region Donau-Woid inmittn vom Boarischn Woid am Fuaß vom Hirschenstein in ebba 18&nbsp;km neadli vo Deggendorf, 14&nbsp;km sidli vo Veita und ummara 19&nbsp;km westli vo da Kroasstod Reng (Stod).

### Gmoagliadarung

Nem Oxla selba existiern no foigende Gemarkunga:

Aign, Au, Bachlehn, Edenhofn, Finkenschlag, Frath, Grün, Hienhardt, Hofpoint, Hohenried, Kager, Kalteck, Kogl, Kottinggrub, Leuthen, Lindenau, Oed, Oedwies, Randsburg, Rimbeck, Schreindorf, Weghof, Wieden, Wolfertsriad, Zeitlhof, Zeitlsäg

## Gschicht

Des Pfarrdoaf Oxla is easchtmois im Joa 1115 unta dem Nama *Draslaha* erwähnt worn. Der kimmt aus'm althochdeitschn aha fia *Wassalauf* und *ahsla* fia *Schuiter*. Es handelt si oiso um an hoachglengan Bach. Um 1527 war de heit no gültige Namasgebung. Oxla war Teil vom Rentamt Straubing und vom Landgricht *Viechtach* vom Kurfürstentum Bayern. Im Zug vo de Vawoitungsreformen im neia Kinereich Bayern is mit am Gmoa-Edikt vo 1818 de heitige Gmoa entstandn.

### Eihwohnaentwicklung

Auf'm Gebiet vo da Gmoa san 1970 1024, 1987 1088, 2000 1097, 2014 903 und im Joa 2015 902 Eihwohna zejt worn.

## Politik

### Gmoarat

Zsammasetzung vom Gmoarat in da Legislaturperiode 2014-2020:

* CSU/Freie Wähler Achslach: 7 Sitz (55,2 % vo de Stimma)
* UCD: Sitz (44,8 % vo de Stimma)

### Buagamoasta

Buagamoastarin is Gabriele Wittenzellner (UCD).

### Woppn

Beschreibung: In Blau a suibaner Wellenboikn, oom schräg kreizt zwoa goidne Pilgerstäb, belegt mit a suiban Pilgermuschel, unten a goldn bewehrta suibaner Stoabockrumpf.

## Kuitua und Sengswiadigkeitn

### Bauwerk

*schau aa: [[Liste da Baudenkmäler in Achslach]]*

## Ökonomie und Infrastruktur

Es hot 1998 im Bereich vo da Land- und Forstwiatschoft, im produzierenden Gwerbe 85 und im Bereich Handel und Vakea Beschäftigte am Arbatsort. In sunstige Wiatschoftsbereiche warn 51 Leit am Arbatsort beschäftigt. Beschäftigte am Wohnort warns insgesamt 371. Im vaarbatenden Gwerbe (und aa Bergbau und Gewinnung vo Stoana und Erdn) hots an Betrieb, auf'm Bau drei Betriebe gem. Außerdem warns im Joa 1999 69 Bauanhöf mit a landwirdschoftlich gnutzten Flächn vo 729&nbsp;Hektar. Davo warn 60&nbsp;Hektar Ackaflächn und 669&nbsp;Hektar Wiesn. De Gmoasteiaeinahma warn im Joa 1999 umgrechnet 264.000 Euro, davo warn de Gwerbesteiaeinahmen (netto) umgrechnet 17.000 Euro.

### Buidung

Im Joa 1999 ham de foigendn Eirichtunga existiert:

* Kindagartn mit 25 Kindagartnplätz und 22 Kinda

## Im Netz
*
Adlsriad

**Adlsriad** (amtli: **Adelsried**) is a Gmoa im Regierungsbezirk Schwoom. Sie liegt damit zwor im Freistaat Bayern, owa net im boarischen Sprachraum. Es werd a boarisch-schwäbischa Iwagangsdialekt gredt, oiso Schwobisch mit a boar boarische Element. De Gmoa is Tei vom Landkroas Augschburg.

## Eadkund
Adlsriad liegt in da Region Augschburg.

De Gmoa bsteht aus de Gemarkunga Adlsriad, Kruichn und Engelshof.

## Gschicht
Bis Anfang vom 14. Joarhundert war da Ort im Besitz vo de Knöringer, am burgauischen Dienstmannengeschlecht. 1309 kafft des Augustiner-Chorherrnstift Heilig-Kreiz aus Augschburg mehra Giata und Rechte. Adlsriad war so vor da Säkularisation a Amt vom inkorporierten Kloasta Heilig Kreiz/Hoachstift Augschburg. Seit dem Reichsdeputationshauptschluß vo 1803 ghert da Ort zu Bayern. Im Zug vo de Vawoitungsreformen im neia Kinereich Bayern is mit am Gmoa-Edikt vo 1818 de heitige Gmoa entstandn. De ehemois selbstständign Gmoana Kruichen und Engelshof san mit der Gebietsreform in Bayern eihgmoand worn.
Bei Adlsriad is 1958 de easchte Autobahnkira baut worn.

### Eihwohnaentwicklung
Auf'm Gebiet vo da Gmoa san 1970 1.326, 1987 1.816, dann 2007 2.298 Eihwohna und im Joar 2014 2.276 zejt worn.

## Politik
Hauptamtliche Buagamoastarin is seit 2008 Erna Stegherr-Haußmann, vorher war Ewald Zirch no ehrenamtlicher Buagamoasta (Freie Wählergmoaschaft).
Sitzvateilung im 14-köpfigen Gmoarat (Stand vo da Kommunalwoi 2014):
* CSU: 6 Sitz
* FWG: 5 Sitz
* SPD: 3 Sitz

De Gmoasteiaeinahma warn im Joar 1999 umgrechnet 1.207. 000 €, davo warn de Gwerbesteiaeinahma (netto) umgrechnet 265.000 €.

## Ökonomie und Infrastruktur
### Wiatschoft mitsamt Land- und Forstwiatschoft
Es hot 1998 im Bereich vo da Land- und Forstwiatschoft koane, im Produzierenden Gwerbe 151 und im Bereich Handel und Vakeah 143 sozialvasicherungspflichtig Bschäftigte am Arbatsort gem. In sunstige Wiatschoftsbereiche warn am Arbatsort koane Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 795. Im vaarbatenden Gwerbe (und aa Bergbau und Gewinnung vo Stoana und Erdn) hots oan Betrieb, auf'm Bau zwoa Betriebe gem. Außerdem warns im Joar 1999 25 Bauanhöf mit a landwiatschoftlich gnutzten Flächn vo 459&nbsp;ha. Davo warn 259&nbsp;ha Ackaflächn und 198&nbsp;ha Wiesn.

### Vakeah
Adlsriad hot Anschluss (Ooschlußstej 71a) an de Bundesautobahn 8 Stuttgart - Minga.
Bis zua Stilllegung vo da Weldenbahn (Augschburg-Welden) hot Adlsriad an Bahnhof ghabt.

### Buidung
Im Joar 1999 ham de foigendn Eirichtunga existiert:
* Kindagärtn: 75 Kindagartnplätz mit 83 Kinda
* Voiksschuin: 1 mit 10 Lehra und 182 Schuikinda

## Im Netz
*
Adelzhausen

**Adelzhausen** (oda aa boarisch: **Adlzhausn**) is a Gmoa im Regierungsbezirk Schwobm. Trotzdem ghert de Gmoa zum boarischn Sprochraum. De Gmoa is Mitglied vo da Vawoitungsgmoaschaft Dasing.

## Eadkund

Adelzhausen liegt an da Ecknach in da Region Augschburg im estlichn Tei vom oidboarischn Landkroas Aichach-Friedberg - rund 15&nbsp;Kilometa estli vo da Stod Augschburg.

### Gmoagliadaung

Zua Gmoa Adelzhausen ghern no de foigendn Ortschaftn: Brandbauer, Brandfischer, Burgadelzhausen, Haunsried, Heretshausen, Hoizschuster, Irschenhofen, Landmannsdorf, Michelau, Tremmel und Weinsbach.

## Gschicht

Da Ort is easchtmois im Joar 782 in a Schenkungsurkund an des Bistum Freising ois „Adalhelmshusir“ erwähnt worn. Adelzhausen ghert spada zum Rentamt Minga und vom Landgricht Aichach vom Kurfiarschdntum Bayern. Im Zug vo de Vawoitungsreformen im Kinereich Bayern is mit am Gmoa-Edikt vo 1818 de heitige Gmoa entstandn.
In und in da Nachan vo Adelzhausen existiern, wenn aa nur no ois Bodendenkmäla, de Reste vo vaschiedene mittloiterlicher Bauwerk.

### Eihwohnaentwicklung

Afm Gebiet vo da Gmoa san 1970 862, 1987 dann 1084 und im Joar 2000 1431 Eihwohna zejt worn.

## Politik

De Gmoasteiaeinahma warn im Joa 1999 umgrechnet 613&nbsp;€/Tag, davo warn de Gwerbesteiaeinahma (netto) umgrechnet 110&nbsp;€/Tag.

### Gmoarat

Da Gmoarat besteht aus 12 Mitglieda. Seit Mai 2014 san 9 Mitglieda vo da "Parteilosen Wählergmoaschaft" und 3 Mitglieda vo da "Alternative Adelzhausen" vatretn.

### Buagamoasta

Buagamoasta is seit Mai 2008 da Lorenz Braun (Parteilose Wählergmoaschaft).

### Woppn

In da Woppnbeschreibung (*Blasoniarung*) hoassts: In Roat üba am waagrecht glenga suiban Muineisen a hoiba suibana Adla mit goidnem Schnabe.

## Kuitur und Sengswiadigkeitn

### Bauwerke

* St. Laurenzius Kira in Heretshausen
* St. Johannes Gualbertus Kira in Weinsbach
* St. Elisabeth Kira in Adelzhausen
* St. Leonhard Kira in Heretshausen
* St. Nepomuk Kira in Burgadelzhausen
* St. Sebastian Kira in Landmannsdorf
* Kapelln St. Salvator an da Autoboh

## Ökonomie und Infrastruktur

### Wiatschoft mitsamt Land- und Forstwiatschoft

Es hod 1998 im Bereich vo da Land- und Forstwiatschoft koane, im produzierenden Gwerbe 50 und im Bereich Handel und Vakeah koane sozialvasicherungspflichtig Bschäftigte am Arbatsort gem. In sunstige Wiatschoftsbereiche warn 50 am Arbatsort Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 444. Im vaarbatenden Gwerbe hods koane Betriebe, afm Bau 7 Betriebe gem. Außerdem warns im Joar 1999 41 Bauanhöf mit a landwiatschoftlich gnutzten Flächn vo 1.014&nbsp;ha. Davo warn 779&nbsp;ha Ackaflächn.

### Vakeah

Adelzhausen liegt glei an da Bundesautoboh 8 und is iwa de gleichnamige Ooschlußstej leicht zum erreicha.

### Buidung

Im Joar 1999 ham de foigendn Eirichtunga existiert:

* Kindagärtn: 75 Kindagartnplätz mit 58 Kinda
* Voiksschuin: 1 mit 11 Lehra und 193 Schuikinda

## Beleg


## Im Netz
* Hoamseitn vo Adelzhausen
*
Aham

**Aham** is a Gmoa in Niedabayern. Sie zejt zum boarischn Sprachraum und is Tei vom Landkroas Landshuad und aa Mitglied vo da Vawoitungsgmoaschoft Gerzen.

## Eadkund

### Lage

Aham liegt im Doi vo da Vils in ebba 25&nbsp;km estli vo Landshuad, 16&nbsp;km sidli vo Dingolfing und 12&nbsp;km noaddestli vo Vilsbiburg.

### Nachbargmoana

* Kröning
* Gerzen
* Schalkham
* Frontenhausen (Landkroas Dingolfing)
* Loiching (Landkroas Dingolfing)

Es existiern de foigendn Gemarkunga: Aham, Loizenkirchen, Neihausen

## Gschicht

Des Kirchdorf Aham erfahrt uma 1125 a easchte urkundliche Erwähnung unta dem Nama *Aheheim*. Der Siedlungsnam weist auf a fliaßndes Gewässer, *Ahe*, hi und bedeidt damit so vei wia „Heimstatt am Bach“. Ursprünglich war an dem Ort de wenigstens bis 1579 belegte Burg Ahaim. Aham war im Besitz vo de Grafn vo Lerchenfeld. Da Ort war Teil vom Kurfiarstntum Bayern und a gschlossene Hofmark, vo der da Sitz Aham gwen is. 1833 kafft Graf Montgelas de ehemalige Hofmark, vo der des Schloss si no heit im Besitz vo da Familie befindt. Im Zug vo de Vawoitungsreformen im neia Kinereich Bayern is mit am Gmoa-Edikt vo 1818 de Gmoa Aham entstandn.

### Eihgmoanung

De heitige Gmoa Aham is 1971 duach den Zsammaschluß da Gmoana Aham, Loizenkirchen und Neihausen entstandn.

### Eihwohnaentwicklung

Auf'm Gebiet vo da Gmoa san 1970 1639, 1987 dann 1781, 2000 1979,  2014 1899 und im Joar 2015 1958 Eihwohna zejt worn.

## Politik

Buargamoasta is Jens Herrnreiter (Freie Wähler).

De Gmoasteiaeinahma warn im Joar 1999 umgrechnet 787.000&nbsp;€, davo warn de Gwerbesteiaeinahma (netto) umgrechnet 98.000&nbsp;€.

## Ökonomie und Infrastruktur

### Wiatschoft mitsamt Land- und Forstwiatschoft

Es hot 1998 im Bereich vo da Land- und Forstwiatschoft nein, im produzierenden Gwerbe 117 und im Bereich Handel und Vakeah zwölf sozialvasicherungspflichtig Bschäftigte am Arbatsort gem. In sunstige Wiatschoftsbereiche warn 27 am Arbatsort Leit sozialvasicherungspflichtig beschäftigt. Beschäftigte am Wohnort warns insgesamt 641. Im vaarbatenden Gwerbe (und aa Bergbau und Gewinnung vo Stoana und Erdn) hots koane, auf'm Bau vier Betriebe gem. Außerdem warns im Joar 1999 100 Bauanhöf mit a landwiatschoftlich gnutzten Flächn vo 2.684&nbsp;ha. Davo warn 2.206&nbsp;ha Ackaflächn und 477&nbsp;ha Wiesn.

### Buidung

Im Joar 1999 ham de foigendn Eirichtunga existiert:

* Kindagärtn: 46 Kindagartnplätz mit 57 Kinda
* Voiksschuin: 1 mit 4 Lehra und 113 Schuikinda

## Im Netz
*
Aholfing

**Oifing** is a Gmoa in Niedabayern. Sie zejt zum boarischn Sprochraum und is Tei vom Landkroas Straubing-Boong und aa Mitglied vo da Vawoitungsgmoaschoft Rain (Niedabayern).

## Geografie

Aholfing liegt in da Region Donau-Woid.
Es existian de foigndn Gemarkunga: Aholfing, Niedermotzing, Obermotzing

## Gmoagliedarung

De Gmoa hod fimf Ortstei:

* Aholfing 
* Landstorf
* Niedermotzing
* Obermotzing
* Puchhof

Es gibt de Gemarkunga Aholfing, Niedermotzing und Obermotzing.

## Gschicht

Da um 1132 easchtmoi eawähnte Ortsnoma *Aholvingin* (aa *Aholuingin*) leit si aus'm Leitnoma *Aholf* undm Eigntumssuffix *-ing* ob. Seit uma 1298 is de Schreibweis Aholfing bekonnt. Aholfing woar Tei vom Rentamt und Gricht Straubing vom Kurfiarstntum Bayern. Im Zug vo de Vawoitungsreforma in Bayern is midm Gmoaedikt vo 1818 de heitige Gmoa entstondn.

### Eihwohnaentwicklung

Auf'm Gebiet vo da Gmoa san 1970 1136, 1987 dann 1076, 2000 1562, 2014 1.826 und im Joa 2015 1813 Eihwohna zejt worn.

## Politik

Easchta Buagamoasta is Georg Wagner (CSU/UW/ÜWG).

De Gmoasteiaeinahma warn im Joa 1999 umgrechnet 432.000&nbsp;€, davo warn de Gwerbesteiaeinahma (netto) umgrechnet 31.000&nbsp;€.

## Ökonomie und Infrastruktua

### Wirtschafd mitsamt Land- und Forstwirtschafd

Es hot 1998 im Bereich vo da Land- und Forstwirtschafd 27, im produzierenden Gwerbe 13 und im Bereich Handel und Vakeah 15 sozialvasicherungspflichtig Bschäftigte am Arbatsort gem. In sunstige Wirtschafdsbereiche warn am Arbatsort 7 Leid sozialvasicherungspflichtig beschäftigt. Beschäftigte am Wohnort warns insgesamt 491. Im vaarbatenden Gwerbe (und aa Bergbau und Gewinnung vo Stoana und Erdn) hots koane Betriebe, auf'm Bau oan Betrieb gem. Außerdem warns im Joa 1999 42 Bauanhöf mit a landwirtschafdlich gnutzten Flächn vo 1.582&nbsp;ha. Davo warn 1.474&nbsp;ha Ackaflächn.

### Buidung

Im Joa 1999 ham de foigendn Eirichtunga existiert:

* Kindagärtn: 75 Kindagartnplätz mit 61 Kinda

## Literatua

* Josef Buchner, Gustl Buchner: Aholfing - Gschichte a Donaugemeinde, Band I: Aholfing und Puchhof. Aholfing, 2005

## Einzelnachweise




## Im Netz
*
Ahorntoi

**Ahorntoi** (amtli: **Ahorntal**) is a Gmoa in Obafrankn. Ois Tei vo d Region Frankn liegt se ned im boarischn Sprochraum, sundan in dera Gengad werd fränkisch gredt. Da Ort ghert zum Landkroas Bareid. An Ort mit'm Nama Ahorntoi gibts ned, de Gmoavawoitung is in Kirchahorn.

## Geografie

Ahorntoi liegt im Becken vom Ahorntoi und vom oban Ailsbachtoi im Naturpark Fränkische Schweiz.

### Ortstei

## Gschicht

Des Gebiet vo da Gmoa Ahorntoi, de 1972 im Zug vo da Gebietsreform aus de ehemolign Gmoana Adlitz, Freiahorn, Kirchahorn, Körzendorf, Poppendorf, Reizendorf, Christanz, Oberailsfeld und Volsbach entstandn is, hot vaschiedene Reichsritter (Kirchahorn: Grafn vo Schönborn, Oberailsfeld: Freiherrn vo Rabenstein) ghert. Mit da Rheinbundakte kimmt des Gebiet 1806 zu Bayern.

### Eihwohnaentwicklung

Auf'm Gebiet vo da Gmoa san 1970 2116, 1987 donn 2077, 2000 2290, 2014 2182 und im Joar 2015 2175 Eihwohna zejt worn.

## Politik

Des Pforrdorf Kirchahorn is Vawoitungssitz vo da Gmoa Ahorntoi. De Gmoasteiaeinahma warn im Joar 1999 umgrechnet 663.000 Euro, davo Gwerbesteiaeinnahmen in Höhe vo 66.000 Euro (netto).

### Woppn

Gspoitn vo Roat und Gold; vorn a suibaner Ahornbaam mit drei Blattl; hinten auf greana Dreiberg a Rabe.

## Ökonomie und Infrastruktur

### Wirtschaft mitsamt Land- und Forstwirtschaft

Es hod 1998 im Bereich vo da Land- und Forstwirtschaft koane, im produzierenden Gwerbe 112 und im Bereich Handel und Vakeah 55 sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort koane Leit sozialvasicherungspflichtig beschäftigt. Beschäftigte am Wohnort warns insgesamt 753. Im vaarbatenden Gwerbe (und aa Bergbau und Gewinnung vo Stoana und Erdn) hots oan Betrieb, auf'm Bau finf Betriebe gem. Außerdem warns im Joar 1999 145 Bauanhöf mit a landwirtschaftlich gnutzten Flächn vo 1983 Hektar. Davo warn 832 Hektar Ackaflächn und 1146 Hektar Wiesn.

### Buidung

Im Joar 1999 ham de foigendn Eirichtunga existiert:

* Kindagärtn mit 75 Kindagartnplätzn
* Voiksschui mit sechs Lehra und 135 Schuikinda

## Sunstigs

Seit dem Joar 1997 werd im Ailsbachdoi a „Erprobungs- und Entwicklungsprojekt“ des Bundesamt fia Naturschutz in Bonn duachgführt worn.

## Im Netz
*
Aichen

**Aichen** (boarisch aa *Oachn* ausgsprocha) is a Gmoa im Regierungsbezirk Schwoom. Sie liegt damit zwar im Freistaat Bayern, aba net im boarischen Sprachraum. De Gmoa is Teil vom Landkreis Günzburg und is aa Mitglied vo da Vawoitungsgmoaschaft Ziemetshausen.

## Geografie

Aichen liegt in da Region Donau-Iller. De Gmoa Aichen besteht aus de ehemois selbstständigen Gmoana Aichen, Memmenhausen und Obagessertshausen.

## Gschicht

Aichen war Teil vom Stift St. Moritz (Freie Reichsstod Augschburg). Seit de Friednsverträge vo Brünn und Pressburg 1805 ghert da Ort zu Bayern. Im Zug vo de Vawoitungsreformen im neia Kinereich Bayern is mit am Gmoa-Edikt vo 1818 de heitige Gmoa entstandn.

### Eihwohnaentwicklung

Auf'm Gebiet vo da Gmoa san 1970 1.126, 1987 dann 1.063,  2000 1.160 und im Joar 2014 1.136 Eihwohna zejt worn.

## Politik

Da Gmoarat hot 12 Mitglieda. Seit da Kommunalwoi 2002 verteilen si de Sitz auf foigende Listn:

* Freie Wählerschaft Obergessertshausen: 5 Sitz
* CSU/Unabhängiger Wählerblock Memmenhausen: 4 Sitz
* Freie Wählerschaft Aichen: 3 Sitz

Buagamoasta is seit 1996 Alois Kling (CSU/UWB/FWS).

De Gmoasteiaeinahma warn im Joar 1999 umgrechnet 393. 000 €, davo warn de Gwerbesteiaeinahma (netto) umgrechnet 27. 000 €.

## Woppn

Unta goldenem Schuidhaupt, da drin a greane Oache mit drei greane Eichenblättern, gspoitn, vorn fünfmal schräglinks aufteilt vo suiber und Rot, belegt mit am goldene Pfahl, hinten in Roat a suibaner Seitnsparren.

## Ökonomie und Infrastruktur

### Wirtschaft mitsamt Land- und Forstwirtschaft

Es hot 1998 im Bereich vo da Land- und Forstwirtschaft koane, im produzierenden Gwerbe 23 und im Bereich Handel und Vakeah koane sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort zwölf Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 406. Im verarbatenden Gwerbe und auf'm Bau warns koane Betriebe. Es bestengan im Joar 1999 52 Bauanhöf mit a landwirtschaftlich gnutzten Flächn vo 1.030&nbsp;ha. Davo warn 334&nbsp;ha Ackaflächn und 696&nbsp;ha Wiesn.

### Buidung

Im Joar 1999 ham de foigendn Eirichtunga existiert:

* Kindagartn: 25 Kindagartnplätz mit 25 Kinda

## Im Netz

*
Aidhausen

**Aidhausen** is a Gmoa in Untafrankn. Ois Teil vo da Region Frankn liegt sie net im boarischn Sprachraum, sundan in dera Gengad werd fränkisch gredt. Da Ort ghert zum Landkreis Haßberge und aa Mitglied vo da Vawoitungsgmoaschaft Hofheim in Unterfranken.
## Geographie
Aidhausen liegt in da Region Main-Rhön. Es existiern de foigendn Gemarkunga: Aidhausen, Friesenhausen, Happertshausen, Kerbfeld, Nassach.
## Gschicht
Aidhausen war a Amt vom Hoachstift Würzburg und is noch da Säkularisation zuagunstn vo Bayern 1805 Erzherzog Ferdinand vo Toskana zua Buidung vom Großherzogtums Würzburg übalassen worn, bevors mit de Vaträge vo Paris 1814 wieda zu Bayern keema is. Im Zug vo de Vawoitungsreformen in Bayern is mit dem Gmoaedikt vo 1818 de heitige Gmoa entstandn.

De Gmoasteiaeinahma warn im Joar 1999 umgrechnet 610.000 Euro, davo warn de Gwerbesteiaeinahma (netto) umgrechnet 52.000 Euro.
### Eihwohnaentwicklung
Auf'm Gebiet vo da Gmoa san 1970 2067, 1987 dann 1911 und im Joar 2000 1952 Eihwohna zejt worn.
## Politik
### Gmoarat
Da Gmoarat vo Aidhausen hot 12 Mitglieda.

(Stand: Kommunalwoi am 2. März 2008)
### Buagamoasta
Buagamoasta is Dieter Möhring (Freie Wähler). Er is im Joar 2002 zum Nochfoiga vo Hildegard Bayer (CSU) gewejd und im Joar 2008 mit guat 92% ohne Gengkandidaten wiedagwejd worn.
## Ökonomie und Infrastruktur
### Wirtschaft mitsamt Land- und Forstwirtschaft
Es hot 1998 im Bereich vo da Land- und Forstwirtschaft koane, im produzierenden Gwerbe 96 und im Bereich Handel und Vakeah koane sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort 26 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 632. Im vaarbatenden Gwerbe hots koane, auf'm Bau vier Betriebe gem. Außerdem warns im Joar 1999 110 Bauanhöf mit a landwirtschaftlich gnutzten Flächn vo 2614&nbsp;Hektar. Davo warn 2169&nbsp;Hektar Ackaflächn und 438&nbsp;Hektar Wiesn.
### Buidung
Im Joar 1999 ham de foigendn Eirichtunga existiert:
*Kindagärtn: 125 Kindagartnplätz mit 95 Kinda
## Im Netz
* 
* Internetauftritt vo Aidhausen
* detaillierts Woiergebniss
Linzer Tuatn

De **Linzer Tuatn, aa Linzer Torte,** is a Tuatn aus Müabdaag mid vü griebane Hoslnüss und ana Füllung aus Marmelad. Aufföllig is a Gitter aus Daag ois oberste Schicht. Dea Naumen kummt vo da Stod Linz.

De Linzer Tuatn is ane vo de wödweit bekauntesten und ötastn östarreichischn Möhspeisn. Scho de Römer soin ähnliche Tuatn ghobt hom. Des ötaste übaliefate Rezept staummt ausn 17.Jh. und is damit des ötaste übaliefate Tuatnrezept vo da gaunzn Wöd.

## Literatua

* Klinger, Stephan: Die Linzer Torte - die süße Botschafterin aus Oberösterreich, Residenz Verlag, 2005. ISBN 385326395X
* Wie mann die Linzer Dortten macht. Lesebuch - Historische Rezepte zur "Linzer Torte", 2004. ISBN 3902414103
* Liselotte Schlager: Linzer Torte - Drei Jahrhunderte Kulturgeschichte um ein Backwerk, Landesverlag Linz, 1.Auflage 1990, ISBN 3852145392

## Im Netz
*Ausstellung „Linzer Torte - Gedicht ohne Worte“ in Linz
*Bericht über Museum+Linzer Torte, Artikl OÖN 10. Nov. 2007
*Artikel OÖN über Linzer Torte vum 9. Nov. 2007
Mostviadl

Des **Mostviadl** (aumtlich: **Mostviertel**) liegt im Siidwestn vo Nidaestareich, dem gresstn Bundesland vo Estareich. Es umfosst guat 1400&nbsp;km² und zaaht si vo da Donaugrenz im Noadn und da Grenz zua Steiamoak im Sidn und va Owaöstareich im Westn bis zum Weanawoid im Ostn, drum homs sas friara a des Viadl owan Weanawoid ghaassn.

Es is des gresste vo de via Viadln va Nidaestareich, neman Wei-, Woid-, und Industrieviadl, und trogt sein Nauman weng sein typischn alkoholischn Drangl: In Most.

## Gliedarung

### Politische Gliedarung (Vawoitung)

* Amstetten
* Waidhofn an da Ybbs
* Scheibbs
* Mök sidlich vo da Donau
* Lilienföd
* Tuin sidlich vo da Donau
* St. Pötn-Stod und St. Pötn-Land

### Geografisch-kuiturölle Gliedarung

* Mostviadla Kernlaund
* Eisnwuazn
* Strudngau
* Nibelungengau
* Wachau

## Eignoatn

### Mostkuitua

Es gibt vü Suatn vo Opfe- und Bianmost, oft a ois Mischmost. De Mostheirign hom a launge Tradiziaun und a kuiturölle Bedeitung fia de Region.

### Architektua

Da Viakanta is fias Mostviadl typisch. Dazua kummt oft no aa steus Doch, meistns a Woim- oda Krippewoimdoch.

## Da Mostviadla Dialekt

Des Mostviadlarische is aa ostmiddlboarische Variantn vo da boarischn Sproch. Behmische Händla hom scho fria etliche tschechische Weata mitbrocht, de wos za Lehnweatan wua san. Beispüsweis da Tragatsch (tschechisch: Tragac; a Scheibtruchn mit ana Sprossn-Trogflächn) oda de Duchand (a Fedabettdeckn). Späda san aa Weata ausm Weanarischn ins Mostviadl kumman: z. B. Lawua (Woschschissl) und Trottoa (Gehsteig).

De Richtungsaugom kennan im Mostviadl in jedn Derfal und in jeda Stod extrem variian.

* So foad ma zum Beispüü va Grestn noch Scheibbs **umi**.
* Va Lunz genauso owa, va Staanakirchn foat ma **einizua**.
* Im genaröön:
** foad ma owa ind Beag **eini**,
** noch Noadn **aussi** oda **aufi**,
** nochn Ostn und Westn daun **umi**.
** ma muas si a imma voastön, wia ma si af ana Laundkoatn bewegn darat und de Topografie nu mit eibeziagn, drum foat ma va Gresten a noch Scheibbs umi, wei ma üwan Berg voan muas.
** es gibt a oft vaschiedane Oatn, wia ma a Richtung augem kau.

### Mostviadla Zungabrecha

* "Du host s'Bschteck zspood bschtöd."
* "Zwischn zwa Zwetschknzwoag zwitschan zwa Schwoim." oda 
* "Zwischn zwa Zwetschknbam zwitschan zwa Schwoim."

## Im Netz

* Mostviadl Fremdnvakea
* Mostviadla Dialekt
Matthias

**Matthias** is a männlicha Vornam.

## Woatheakunft

Matthias is a Kuazfoam vo an biblischn Nam, griechisch Mattathias vum hebräischn Mattitjah(u). Mattitjah(u) hoasst „vum Jachwe kriagt“, modern kennt ma sogn "a Gschenk vum Herrgott".

## Variantn
* Hias, Hiasi, Heis, Hiasl
* Matt, Mats, Matz
* Matthäus, Mathäus
* Mattheis, Matheis
* Matthes, Mathes
* Matthi, Mathi
* Matthias, Mathias
* Matthies, Mathies
* Matthis, Mathis
* Matze, Matzi
* Moartl, Hiasei, Hiesl

## Bekannte Namensträga

*Matthias Klostermayr, vulgo da Boarische Hiasl, (* 3. Septemba 1736 in Kissing, † 6. Septemba 1771 in Dillingen an da Donau) is da bekannteste boarisch Wuidara und Raibahauptmo
*Mathias Kneißl, vulgo Kneißl Hias, Raiba Kneißl (Räuber Kneißl) oda a Schachenmüller-Hiasl, (* 4. August 1875 in Untaweikatshofa; † 21. Februa 1902 in Augschburg) woa a legendära, boarischa Raiba.
* Matthias Lang, vulgo da Mühlhiasl, (* 16. September 1753; † 1805 in Zwiesel), wor a Weissoga und Prophet aus'm Boarischn Woid

## Im Netz
* Matthias – Ökumenisches Heiligenlexikon
Foastnau

**Foastnau** (dt.  åmtlich: *Faistenau*) is a Gmoah im Såizburger Lånd im Bezirk Såizburg-Umgeewung (Flåchgau) in Ésterreich mid 3.012 Eiwona (2016).

## Geografie
Dé Gmoah liegt im Flåchgau, im Såizburger Lånd, aso guade 30 Kilomeeter éstlich voh da Ståd Såizburg weggad.

### Katastråigmoaner
Katastråigmoaner han:

* Åim *(Alm)*
* Ånger *(Anger)*
* Lidaun *(Lidnaun)*
* Råmsau *(Ramsau)*
* Diafbrunnau *(Tiefbrunnau)*
* Vurdersee *Vordersee)*
* Wåid *(Wald)*

## Gschicht
Foastnau werd as erschte Måi im Jor 1182 in aner Schenkung vom Erzbischof Konråd II. dawéeht, der da Kircher Tåigau an Ort Diafbrunnau gschengt håd.

## Wåbben
's Wåbben voh da Gmoa is: *In am rouden Schied a siewerner Spoarn, jeeder Schenké mid aner schworzen Schrägstiggung; unterm Spoarn auf siewern Boon a natirlicher siewerner Lindenbaam“*.

## Politik
Da Burgermoaster is da Wérndl Sepp vo da ÖVP.

## Religion
De Foastnau håd Seelsorgarisch zur Muaderpforn Tåigau ghert. 1622 is d' Foastnau zua'ram söjbsténdigan Vikariat dahoom worn. 1873 is d'Foastnau a eingsténdige katolische Pforn worn.

## Sport & Freizeid
Foastnau is ane voh de Gmoanden vom Flåchgau mid am turistischen Schwarbunkt. Neem Sportméglichkeiten wia Moutainbiking, Wåndern, Schwimma, Långlaaffen, Canyoning und Róodeln, gibts aa'ras Schiegebiet Goassau-Hintersee mid mearane Liftt, bis auf a Heechen voh 1.567 m. i. A. *(Wiaserhérndl)*. Am Hintersee håd da Vareih "Beach-Volley Foastnau" an Beach-Volleybåiblåz darichtt.

## Natur

A seengswerts Ausflugszüe san dé benåchbarten Åimhitten Saustoagåim und d'Lérchenhitten a'da nordseiten vom Zwöjferhérndl. Ma håd durten an oahmåling Ausbligg auf St. Güjng und dé drei Seen: Wåifgångssee, Kråtensee und am Mandsee. Z'dareichen san d' Åiman vo Foastnau iwers Diaffbrunnautåi, 's létzde Stiggé iwer a Mautstråssen bis fost zua dé Hitten. Es geet aa'ra Soalbåh voh St. Güjng bis fåst zua dé zwee Hitten auffé.

## Büedung
A' da Foastnau befinden sé zwoa Kindergorten, sowia a Voiks- und Neie Mittelschui.

## Im Nétz
* Hoamseiten vom Lånd Såizburg iwer d'Foastnau
Kevin James

Da **Kevin James** (* 26. Aprü 1965 in Mineola, Long Island, New York ois *Kevin George Knipfing*) wa, wia a gloa wa un in Cortland Uni ganga is, in da schuiinterna American-Fuisboi-Mannschaft, wo a ois Runningback tätig wa, während a drei Joar lang Sportmanager studiert hod. De Ausbildung hod a oba dan obbrocha, wei a gmerkt hod des is ned des Richtige. Dan woit da Kevin auf Schauspuischui geh und oas a dan in a Komödie gspeid haód, wa a von da Reaktion der Zuaschauer so adoi, dass a der Stand-up-Comedy-Grupn von seim Bruada Gary Valentine beidredn is, wos a eif joar gmocht hod.

## Beleg
Niedabergkircha

**Niedabergkircha** (amtli: **Niederbergkirchen**) is a Gmoa in Obabayern im Landkroas Muihdorf am Inn. Se is Mitglied vo da Vawoitungsgmoaschoft Rohrbach.

## d´Geografie

Niedabergkircha liegt in Sidostbayern, uma siem Kilometa im Noadn vo da Kroasstod Muihdorf am Inn.

### Gmoagliedarung

De Gmoa Niedabergkira hod 52 Ortstei:

Es gibt de Gemarkunga Niedabergkircha und Oberhofen.

## Gschicht

Niedabergkircha is in de "Notitia Arnonis" vom Soizburga Erzbischof Arno im Joar 788 as easchte moi urkundli eawähnt worn. Da Ort hot zum Rentamt Landshuat und zum Landgricht Neimarkt vom Kurfiarstntum Bayern gheat.Im Zug vo de Vawoitungsreforma in Bayern is mim Gmoaedikt vo 1818 de Gmoa Niedabergkircha entstondn. Am 1. Mai 1978 sand dann de zwoa Gmoana Niedabergkircha und Oberhofn zammaglegt worn.

### Eihwohnaentwicklung

In da Gmoa warns 1970 1051, 1987 dann 1099, 2000 1170, 2014 1195 und im Joar 2015 1203 Eihwohna.

## d´Politik

Da Burgamoaster is da Werner Biedermann (CSU/Niedabergkichna Bürgalistn)De Steiaeinahmen vo da Gmoa warn im Joar 1999 umgrechnet 398 Dausnd Euro, davo warnd de Gewerbeinahman (netto) umgrechnet 50 Dausnd Euro.

## Wirtschafd, Infrastrukdur und Kuitua

### Buidung

Es gibt foigende Einrichtunga (1999):

* an Kindagartn mit 25 Kindagartnplätz und 33 Kinda
* a Voiksschui mit 7 Lehra auf 143 Schüla

### Schbortanlagn und d`Vereine

* Zwoa Schütznvereine, "Gmiadlichkeit" und "Waldslust", de im Voreinseignen Wirtshaus vo de "Gmiadlickeit"-Schützn oan vo de modernstn voi elektrischn Schiaßstand betreim.
* An Schbortverein, "SV Niedabergkircha", do wo in da Mehrzweckhalle vo da Gmoa träniert werd.
* Zwoa Feiawehrn, vo Niedabergcha soim und de vo Obahofn.
* An Obst- und Gartnabuverein, Arbeiterverein, Kindagartnverein und ´a Kriega- und Soidatnkamaradschaft.

## Im Netz
* 

## Beleg
Puch

De **Puch-Werke**, san 1899 vom Johann Puch gründt worn. Se worn a östareichischs Untanehma des Motorn, Fohrradln, Mopeds, Motorradl und Autos produziert hod.

## Gschicht

An Johann Puch sei easchte Fabrikationsstättn wor in da Strauchergossn in Graz. Dort 
san u. a. Schlittschua und Fohrradl produziert worn. Späda daun is de Produktion in a richtige Fabrik valogat worn.
Des Staummwerk, wos ma späda „Einser-Werk“ gnennt hod, is im Siidn vo Graz entstaundn. Dort san daun ob 1901 a Motorn und ab 1904 a Autos baut worn. 1912 is da Puch Johann aus seina Firma ausgstiegn und is dort da Ehrenpresident worn. Im Joar 1928 is aus da Fusion vo Austro Daimler, Oeffag und de Puch Werke de Austro-Daimler-Puchwerke A.G entstaundn. 
Am 12. Oktober 1934 hod se Austro-Daimler-Puch mid da Steyr AG zur Steyr-Daimler-Puch AG fusioniert. Nochm zwoatn Wödkriag san im „Zweier-Werk“  in Thondorf bei Graz daun Fohrradl, Mopeds, Motorradl, Personenwogen und Geländewogn (Haflinger, Pinzgauer, Puch G) entwicklt und produziert worn.

## Puch Mopeds
1952 had de Konstruktion fias easchte Puch Moped, de MS 50 augfaungt. 1954 is des easchte Modell vo da MS 50 da Presse vorgestöt worn, des easchte Modö hod nu an kloanen 3 Lita Tank ghobt und an kleanaren Raumen ois de spädaren Puch MS Mopeds. Späda san weitare Mopeds wia de VS50 und de MV50 und in weitara Folge daun s'Puch Maxi entwicklt worn.
Des Puch Maxi wor a 1969 vorgstöds Mofa, wos vo de Puch-Werken ois Nachfolger vo da oidn Puch MV 50 baut worn is. A bsundaheit vom Maxi is, dass des easchte vo Puch produzierte Moped mid ana Fliekraftkupplung (Automatik) is.

## Beleg

# ↑ puch-bikes.com: Portrait

## Literatua
*Friedrich F. Ehn: *Das Puch-Buch* Weishaupt Verlag
*Friedrich F. Ehn: *Puch-Automobile 1900-1990.* Weishaupt Verlag (2007), ISBN 3-900310-54-8
*Wolfgang J. Verwüster: "Puch. Mopeds, Roller & Kleinkrafträder" Weishaupt Verlag (2007), ISBN 978-3-7059-0254-1

## Im Netz

*Johann Puch-Museum in Graz
*Puch Homepage, heit Magna Steyr
*Puch Foaradl
*Planneralm Bergpreis für Puch Autos und Motorräder
*Puch Monza 6SL
Klub der Toten Dichter

Da **Klub der toten Dichter** is uapringli a Fuim vum amerikanischn Regissöa und Drebuachautor Thomas Schulman, dea 1956 in Nashville geboan wuan is. Ea hod a ondare afolgreiche Fuime wia zum Beispui "Der Gladiator" oda "Liebling, ich habe die Kinder geschrumpft" gschribn.
Obwoi, di Gschicht vu eam is, in a Buach ibasetzt hods eigentli die Nancy Kleinbaum, a a amerikanische Autorin.

In dem Buach geats drum, dass a Lehra an a Schui, wo die Schiala sea streng azogn wean und eigentlich oiwei des toan miassn wos iane eltern ianen sogn, vasuacht eana bei z' bringen Froide am Lebn z' hom, indem ea ianen "Carpe Diem - Nutz en Tog" und die Scheanheit vu da Dichterei zoag.
De Ort Untarricht z' holtn is oba sea ungewönlich fia de Schual de eigntlich viel Weat auf Disziplin leg, wos da Grund dafia isch, dass ea und seine Schiala in Probleme kemmen, bis es zum Schluss hin gonz schlecht ausgeat.

De Inspiration fia den Leara, dea do untarrichtet hod Thomas Schulman fu am Englisch-Professor, den ea selba an da University of Connecticut kopt hod; Samuel F. Pickering Jr.

Da Fuim hod a Gsomtlänge vu 122 minutn, hod a budget vu $16.400.000 kostet und is im Joar 1989 in die USA, Kanada, Australien und Großbritannien aussakemma.
Aufklärung

Untam Begriff **Afklärung** vasteht ma:

* neizeitliche Afklärung, des Zeitoita vo da Afklärung
* de Katholische Afklärung
* de Afklärungstheologie, a protestantische Denkschui vom 18. Joahundat
* de sexuelle Afklärung
* strategische Afklärung, de militärische Afklärung
* ärztliche Afklärung, iwa a geplante Behandlung
* Varianzafklärung in da Statistik

## Schau aa

* Gegnafklärung
Goaßlschnoizn

**Goaßlschnoizn** (Goaßlschnell in Sidtiroul) is a oida boarischa Brauch. Dabei werd mit da Goaßl gschwunga und de Schwungrichtung so schnej gändert, daß as letzte Stickerl von da Goaßlschnur so schnej werd, daß an Ibaschoischnoiza gibt.

## Heakumft
### Aperschnoizn
Apaschnoizn, Opaschnoizn oda Operschnolzn is a Brauch aus da vorchristlichn Zeit. Ma woit mit'm Schnoizn an Winter vertreibm, oiso daß boid aper werd.

### Goaßlschnoizn bei de Fuhrleit
As Goaßlschnoizn is friaras aa bei de Furhleit wichtig gwen. Se hom so eanare Ross otreibm kenna und wia mit a Hupm homs mitm Schnoizn aa Zoachn gebm kenna. Mit da Zeit hom se de Furhleit aa bsundare Schnoizfogn ausdenkt, damit ondere glei gwisst hom wer kimmt.

## Schau aa
*Boarische Sportartn

## Im Netz
* Der ursprünglich heidnische Brauch Goaßlschnalzen
* BR-Online: Goaßlschnalzen
* Goaßlschnoizn oder Aperschnalzen
* Goaßlschnoizn
* Schnalzervereinigung Rupertiwinkel e.V.
Nation

A **Nation** (vo Latein: *natio*, "Voik, Stamm, Gschlacht, Klass, Schoar") is a Gmoaschoft vo Leit mid gleichn Meakmoin wia Sproch, Tradiziona, Brauch und Obstommung. De Definizion is natiale empirisch ned iwapriafboa, wei s koa Nation gibd af de wo des z 100% zuatriffd. In da Umgongssproch wead Nation aa ois Synonym fia Stootswesn und Voik brauchd.

## Beleg


## Im Netz
* Danielle Buschinger: ''Einige Bemerkungen zum Begriffsfeld ›Nation‹ im Mittelalter. Von der natio zur Nation''. In: *IABLIS – Jahrbuch für europäische Prozesse*, 2005
* Thomas Riklin: ''Worin unterscheidet sich die schweizerische „Nation“ von der Französischen bzw. Deutschen „Nation“?'', 2005
Aufklärung (neuzeitlich)

Unta da **neizeitlichn [[Aufklärung]]** vastaeht ma an Prozess, wo de Leid, voa ollem die Armen und eha Ungebildeten, ogfangt hom si Gedonkn z' mocha üba as Wejdbuid, oda ob des wos eana bis dohi vo da Kirch und de Herrscher gsogt woan is, übahaupts richtig is.

Ausglöst woan is es mit Sichahat durch die Druckpresse in Vabindung mid da Entdeckung Amerikas. Da Buachdruck hod bewirkt, dass oiwei meara Leid lesen und schreibn gleant hobn, voa ollem hobn imma meara Leid glesn, wos vu ondare normale Leid (also nid vum Klerus oda vum Adel) wor. Durch den Reichtum aus da Neuen Welt (Neue Welt) is a viel davu noch Europa kemman, vu dem die oafochn Leid oba nix kopt hobn und durch des die Reichen imma no reicha woan san während die Ormen vua eanare Paläste vahungat san.
Oba a die Religion hobn de Philosophen (Philosophie) hintafrogt, weil domols woas so, dass die Kirche den Leid eingredt hod, se wan in eanan sozialen Stand, vu Gott gwoit, einigboan, und dass es a Sünd war, sich m Willn Gottes zu widasetzn fia des ma donn länga Fegefeuer kriagt had, vu dem ma sich olladings freikaffn hod kennen, indem ma da Kirchen epas zoit hod, gennont weat des Ablasshandel. Also wor des Sytem sea ähnlich dem Kastensystem in Indien, wo ma a heit nu nit vu a niedrigan in a heahare, oda umkeat, wechsln konn. De neuzeitlich Philosophen hobn also in Bezug auf des gsogt, dass die katholische Kirche reformiat wean miaßat, oba weil de nid kooparian woit, hobn de Protestanten, wia se gnonnt wuan san, ia eigene Kirche gründet. In Folge viela Glaubenskriege, wia zum Beispiel der 30-Jährige Krieg, san donn do mearare vaschiedene Bekenntnisse entstonden; die wichtigsten san die Lutheraner, Puritaner, Calvinisten, und die Anglikaner, wobei Puritaner, Calvinisten und Anglikaner sea viel gemeinsom hobn.
Aus no viele ondare Gedonkn is no die Idee entstondn an Staat z' schoffn, dea völlig ondas is als die domolige Monarchie, wos donn zu mearare Revolutionen gfüaht hod, darunta a die französische Revolution. In Frankreich is die Revolution am afolgreichsten valoffn, während in die meistn ondan Stootn, die Bürger zwor meara Rechte griag hom (Parlament), oba sonst eigentlich ois so weitagongen is wia davua. Im Joar 1848 is es donn wieda in viele europäische Stootn zu Aufstände kemmen, de niedagschlogn wuan san, und fia Deutschland, Österreich, und Russland is a tatsächliche Obschoffung absolutistischer Monarchie eascht 1917/1918 kemma.

Berühmte Vordenka da Aufklärung worn in England (John Locke), es oanzige Lond in Europa zu dea Zeit wo ma scho in gewissa Weise a ort Republik kopt hod, also mit Mitbestimmungsrecht der Bürger, obwohl des eigentlich a nu a konstitutionelle Monarchie (Konstitution) wor, und des isses a heit nu.
Bloachsempara

**Bloachsempara** is a Giaßkanna.

*Bloach* steht fia *bloachn*, und deswegn woas uaspringli a Kanna, mit dea ma de Wäsch zum bleicha begossn hod. A *Sempara* is a Gfäss, wos ma zum Wossagiassn vawendt. Deshoib woa de uaspringliche Bedeitung Bloachkanna.

## Schau aa
*Bloachsumba

## Beleg
BR: ''Wir in Bayern''

## Im Netz
Militärische Aufklärung

**Militärische Aufklärung** moant as Vorgehn, bei dem ma gschaide Informationen üban Feind sammlt. Meistns san des Truppnbewegungen, oba natürlich a Stationierung, Bewaffnung usw. Wichtig is es zum ausafindn, wo ma selba und wo da Feind seine Schwächn hod, damid ma si gnau do schützn, oda bzw. n Feind ogreifen ka, ohne selba vui Truppen aufwendn z'maissn, um an Sieg zu arringa.

Die militärische Aufklärung hod durch die ganze Militärgeschicht durch a bedeitsome Rolln gspült, egal ob ma do vu da Stoazeit, vu da Antike, vum Mittloita oda vo da Moderne ren. Da Sun Tzu, a chinesischa Militärtheoretika hod iba de Kriagsfiarung scho 500 v. Kr. a Buach gschrim, in dem wo a de essenzielle Wichtichkeit vu da Aufklärung betont hod (Buachtitl: *[[Kunst des Krieges]]*).

Obwohl durch Flugzeuge die Aufklärung leichta is ois wia jemois davua woa, hod ma des während im Easchtn Weldkriag nid so richtig vastandn, und ma hod sich oft auf longe Materialschlachten einglassn, bei dena nocha die Valuste so hoach worn, dass niad amal da Siega wos vum Sieg kapt hod. Oane vo de gewaltign Materialschlachten is zum Beispül Passendale, a Schlacht vom Easchtn Weldkriag, de noch am Grenzdorf benannt is. Ma hätt sich voa ollem an Haffm Soldaten gspoart, wenn ma se niad ständig mithilfe sinnlosa Ongriffe und Gegnongriffe indn Tod gschickt häd.

Heid spuit die Aufklärung a vül extrem wichtigare Rolln as wia am Onfong vum 19. Jahrhundert; heit hom die Amerikaner sogar a eigne Taktik entwicklt, de se "Seek & Destroy" gnannt hom, also "Souchn & Hiemachn" und wia "Souchn" scho sagt, basiat de Taktik drauf n Feind nua z'findn und den dann so schnell wai möglich aus zschaltn. Durch ollawal präzisare Waffen, wiad dej Taktik a ollawal meara an Bedeitung gwinnt, weil ma dadurch die Feinde imma schneller vernichtn ka.

## Maßnahma

Nah- und fern:
* Signalaufklärung (engl. Signals Intelligence, SIGINT) durch
: Elektronische Aufklärung (engl. ELINT)
: Kommunikationsaufklärung (engl. COMINT)
* Radar
: Bodenradar
: Luftraumradar (z. B. Airborne Warning and Control System, AWACS)

Fernaufklärung:
* Tiafenaufklärung durch Fernspähtrupps (50 – 300&nbsp;km hinter FLET), aa Drohnen
* Luftaufklärung durch Aufklärungsflugzeige, Seeaufklärer und Spionageballon
* Aufklärungssatelliten (optisch, Radar, Infrarot)
* Aufklärungsschiff
* Weltweite Aufklärung durch militärische Nachrichtendienste

Nahaufklärung durch:
* kloane unbemannte Luftfohrzeige (UAV)
* bodengebundene Kräfte vo da Heeresaufklärungstruppe und Aufklärer (Bundesheer). Vawendt wern Spähtrupps oda mechanisierte Kräfte wia Panzeraufklärer (im Verantwortungsbereich vom jeweilign Verband und Interessenbereich vorwärts FLOT; Aufklärungstiefe 0 – 30&nbsp;km)
* Optisch-akustische Aufklärung durch *Human Intelligence* (also Augn, Ohrn, Nasn) der Feldnachrichtentruppe zur Gewinnung vo Informationen üba Lage, Absicht und Stimmung vom Gegner
* Spähkorb und Beobachtungsluftschiffe
* Gwoitsame Aufklärung (*Reconnaissance by fire*)
Passendale

**Passendale** stehd fia:

* Passendale (Zonnebeke), a Ortstei vo da Gmoa Zonnebeke in da bejgischn Provinz Westflandan (friahare Schreibweis: **Passchendaele**)
* ois Synonym fia de Dritte Flandanschlacht 1917, bei dea um diesn Ort gekämpfd worn is
* Passendale (Kaas), a bejgischa Schnittkaas
* Das Feld der Ehre – Die Schlacht von Passchendaele, a kanadischs Kriagsdrama vom Regisseur Paul Gross ausm Joar 2008